Virumaa Suvesaund

Virumaa Suvesaund on konkurss, kus omavahel võistlevad Lääne-Virumaa artistide loodud muusikapalad. Konkurss kuulutatakse välja märtsi keskel ning võitjad selguvad juuni alguses. Konkurssi korraldavad Virumaa Teataja ja Postimees Grupp.

Konkursi lõpus selgitatakse võidulugu, mille autor(id) saavad peaauhinnaks 500 eurot puhtalt kätte. Samuti valitakse Rahva lemmik ning jagatakse eriauhindu. Kõik võitjad hõigatakse välja konkursi lõppüritusel, mis toimub Rakvere linnapäevade ajal. Auhinnagalale eelneb kontsert, kus esinevad selle aasta artistid.

 Konkursi ajalugu 

 Esimene Virumaa Suvesaund toimus 2021. aastal. Osales 18 lugu. Peavõidu saavutas Mortheus + KRT – "Smile" (feat. Laura Junson), rahvahääletuse võitis Cydefect + lasteansamblid – "Muutused". Suvesaundi lõppkontsert toimus Rakvere vallimäel, auhinnagala Rakvere Art Cafe sisehoovis.

 Teine Virumaa Suvesaund toimus aastal 2022. Osales 19 lugu. Peavõidu saavutas Onkel Jonkel – "Nostalgia", rahvahääletuse võitis Wispels – "Päevalilled peos". Suvesaundi lõppkontsert ja auhinnagala toimusid Rakveres, Buena Vista Sofa Clubis.

 Kolmas Virumaa Suvesaund toimus 2023. aastal. Osales 23 lugu. Peavõidu saavutas Fliin & Tuuli Pruul – "Sierra", rahvahääletuse võitis Wispels – "Mustvalge". Suvesaundi lõppkontsert ja auhinnagala peeti Rakvere Art Cafe sisehoovis.

2022. aastast alates saab üks osalev artist ka esinemiskutse Tallinna Vanalinnapäevade raames Harjumäel toimuvale üritusele Plaadimägi. 2022. aastal sai kutse Kain, kes osales konkursil palaga "Out of office".

 Neljas Virumaa Suvesaund toimus 2024. aastal. Osales 17 lugu. Peavõidu saavutas Metslind & Jaan Eerik Priks - "Paadisillal", rahvahääletuse võitis Krackmane - "Lost Your Shot". Suvesaundi lõppkontsert ja auhinnagala peeti Rakvere linna päevade kultuurilaval Rakvere Rahvaaias.

 Žürii 
Virumaa Suvesaundile saadetud lugu läbib kõigepealt eelžürii, kes veendub, et lugu vastaks tingimustele. Seejärel lisatakse lugu avalikku playlisti YouTube'is.

Võistluslugusid hindab 8-liikmeline professionaalne žürii. Selle liikmed vahetuvad igal aastal, kuid esindavad alati muusikamaastiku erinevaid nurki. 2021. aastal olid žüriis Kelly Vask, Remi Prual, Gunnar Viese, Jaune Kimmel, Andres Pulver, Päär Pärenson, Triin Niinemets ja Maie Orav. 2022. aastal olid žüriis Elisabeth Tiffany, Leekpea, Kalvik, Liisi Rohtung, Morten-Endrik Milder, Kadri Voorand, Teno Kongi ja Ahto-Lembit Lehtmets. 2023. aastal olid žüriis Liisi Voolaid, Mihkel Mälgand, Ingrid Kohtla, Imre Õunapuu, Mariliis Mõttus, Toomas Vanem, Viivi Voorand ja Georg Eessaar. 2024. aastal olid žüriis Tuuli Pruul, Sten-Olle Moldau, Peep Veedla, Kohver (5MIINUST), Heleza, Hälis Rünk, Laura Niils ja Risto Madox Mõtus.

 Võitjate selgitamine 
Rahva lemmiku selgitab veebihääletus. Konkursi üldvõitja selgitamiseks liidetakse rahvahääletuse punktidele (100 rahva häält = 1 punkt) kaheksa žüriiliikme antud punktid. Iga žüriiliige valib võistluslugudest välja 7 lemmikut ja koostab isikliku edetabeli. Punktisüsteemi võib võrrelda Eurovisioniga – lemmikloole antakse 7 punkti, järgmisele 6 ja nii edasi.

Eriauhinnad antakse koostööpartnerite poolt, nende saajad valivad partnerid isekeskis. Omapoolsed eriauhinnad on välja pannud Rakvere linn, Rakvere teater, Lääne-Viru Omavalitsuste Liit, rokibaar Kära Kants (esimesel aastal) ja reggae-baar Ukulele (alates teisest aastast).

 Konkursi tingimused 

 Lugusid esitatakse konkursi kampaanialehel https://kampaania.postimees.ee/suvesaund. Enne esitamist peab lugu olema laaditud üles YouTube'i keskkonda. Esitatud lood lisatakse konkursi vältel avalikku esitusloendisse.

 Lugu peab olema uus originaalteos, mis ei ole avaldatud helikandjal ega internetis enne konkursi väljakuulutamist. Lugu ei tohi olla kaver.

 Esitajal, autoril ja/või kollektiivil peab olema tugev seos Lääne-Virumaaga (nt sünni- või elupaik, siinne suvekodu, töökoht vms.)

 Konkursile võib esitada vokaalseid või instrumentaalseid muusikapalasid igas võimalikus žanris. Üks artist või kollektiiv võib konkursile esitada ühe loo.

 Täpsemate tingimustega saab tutvuda konkursi kampaanialehel https://kampaania.postimees.ee/suvesaund.

 Konkurssi kajastatakse jooksvalt Virumaa Teataja paberlehes, veebis ja sotsiaalmeedias, samuti koostööpartnerite sotsiaalmeedias. Kõik konkursi toimumise ajal ilmunud ja konkursiga seotud artiklid on tasuta lugemiseks Virumaa Teataja veebilehe erirubriigis https://virumaateataja.postimees.ee/term/648947/suvesaund.

Välislingid
 https://virumaateataja.postimees.ee/7543936/virumaa-suvesaund-2022-suvi-algas-ja-konkurss-loppes
 https://virumaateataja.postimees.ee/7543951/vaata-suvesaundi-auhinnagala-jaoks-tehtud-vaheklippe
 https://virumaateataja.postimees.ee/7533876/suvesaund-saadab-uhe-osaleja-tallinna-vanalinna-paevadele
 https://virumaateataja.postimees.ee/7526844/virumaa-suvesaund-2022-lahemalt-voistluslugudest
 https://virumaateataja.postimees.ee/7476822/muusikakonkurss-virumaa-suvesaund-kaivitus-taas
 https://virumaateataja.postimees.ee/7272111/esimene-virumaa-suvesaund-sai-valitud
 https://virumaateataja.postimees.ee/7220171/vaata-ise-virumaa-teataja-ajakirjanikud-osalesid-muusikavideos
 https://virumaateataja.postimees.ee/7186256/virumaa-teataja-ootab-suve-ja-otsib-saundi* Playlist 2021: https://youtube.com/playlist?list=PLBnyRjAnxTkuDcN8FJmXBM5VUvY-zGwag
 Tulemused 2021 https://virumaateataja.postimees.ee/7272111/esimene-virumaa-suvesaund-sai-valitud
 Playlist 2022 https://www.youtube.com/watch?v=_AxOrvNn81k&list=PLBnyRjAnxTkudCF8DtjjInjVljC1rm7SK
 Tulemused 2022 https://virumaateataja.postimees.ee/7543936/virumaa-suvesaund-2022-suvi-algas-ja-konkurss-loppes
 Playlist 2023 https://www.youtube.com/playlist?list=PLBnyRjAnxTksQZZRPKcHt_hRtHY_e4hg-
 Tulemused 2023 https://virumaateataja.postimees.ee/7793306/virumaa-suvesaund-2023-joudis-voiduka-lopuni
 Playlist 2024 https://www.youtube.com/watch?v=ByiQ0vQ-iXs&list=PLBnyRjAnxTkuk4-ZJtTOhTIcpGwNVOoCm
 Tulemused 2024 https://virumaateataja.postimees.ee/8037011/vaata-virumaa-suvesaundi-tulemusi-virumaa-suvesaund-2024-peavoit-laks-lasila-kandi-paadisillale
Kategooria:Eesti muusikaüritused
Kategooria:Lääne-Viru maakond